Komission asetus (EY) N:o 2156/98, annettu 7 päivänä lokakuuta 1998, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetusta asetuksesta (EY) N:o 1223/94 poikkeamisesta sokerin ennakkovahvistustodistusten voimassaoloajan osalta



Virallinen lehti nro L 271 , 08/10/1998 s. 0015 - 0015



KOMISSION ASETUS (EY) N:o 2156/98, annettu 7 päivänä lokakuuta 1998, tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetusta asetuksesta (EY) N:o 1223/94 poikkeamisesta sokerin ennakkovahvistustodistusten voimassaoloajan osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1), sellaisena kuin se on muutettuna asetuksella (EY) N:o 1097/98 (2), ja erityisesti sen 8 artiklan 3 kohdan ensimmäisen alakohdan, sekä katsoo, että tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä 30 päivänä toukokuuta 1994 annetussa komission asetuksessa (EY) N:o 1223/94 (3), sellaisena kuin se on viimeksi muutettuna asetuksella (EY) N:o 1479/98 (4), säädetään, että sokerin ennakkovahvistustodistukset ovat voimassa niiden hakemista seuraavan viidennen kuukauden loppuun asti, on syytä ottaa huomioon sokerin maailmanmarkkinoiden erityinen tilanne ja varsinkin niiden epävakaisuus, tukien erityisen korkea taso tällä hetkellä ja vaikeudet arvioida hintakehitystä erityisesti kyseisten todistusten koko voimassaoloajan osalta, tukitasot nostavat huomattavasti liitteeseen II kuulumattomina tavaroina vietävien maataloustuotteiden viennistä aiheutuvia menoja ja saattavat myöhemmin vähentää yhteisön tekemien kansainvälisten sopimusten mukaisia näiden tuotteiden vientimahdollisuuksia; tämän vuoksi on tärkeää pyrkiä välttämään näiden seurausten paisuminen siitä syystä, että liian paljon tukia vahvistettaisiin ennakolta; näin ollen olisi rajoitettava väliaikaisesti ennakkovahvistustodistusten voimassaoloaika niiden hakemista seuraavan kolmannen kuukauden loppuun, ja tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen asetuksen (EY) N:o 1223/94 4 artiklan 1 kohdasta sokerin yhteiseen markkinajärjestelyyn kuuluvia tuotteita koskevat ennakkovahvistustodistukset ovat voimassa niiden hakemista seuraavan kolmannen kuukauden loppuun asti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan todistushakemuksiin, jotka on jätetty aikaisintaan 1 päivänä lokakuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä lokakuuta 1998. Komission puolesta Martin BANGEMANN Komission jäsen (1) EYVL L 318, 20.12.1993, s. 18 (2) EYVL L 157, 30.5.1998, s. 1 (3) EYVL L 136, 31.5.1994, s. 33 (4) EYVL L 195, 11.7.1998, s. 9